เคยรีวิวร้านอาหารNippon kaiไปแล้วเมื่อปีที่ผ่านมา ไม่ได้ทานอีกเลย วันนี้ต่อมความอยากอาหารญี่ปุ่นมีขึ้นอีกแล้ว ทั้งๆที่ช่วงนี้ได้ทานอาหารญี่ปุ่นมาหลายที่ติดกันมาก สาเหตุที่เลือกร้านนี้เป็นเพราะมีเมนูปลาฮอกเกะ ซึ่งชิ้นจะใหญ่กว่าโอโตยะสักหน่อย แต่ต้องผิดหวังเพราะปลาหมด เลยมีโอกาสได้ทานปลา Tsubodai ซึ่งมีโอกาสได้ทานที่ญี่ปุ่น เลยไม่ลังเลที่จะสั่งเลย ปลาชนิดนี้เป็นปลาที่มีไขมันแทรกค่อนข้างเยอะ ปลาจะคล้ายปลา
ฮอกเกะ ชิ้นปลาเป็นก้อนๆ ย่างมาจะหอมมาก ส่วนหนังจะหนากว่าปลาฮอกเกะสักหน่อย

- Tsubodai Yaki set 575.-
ของที่ร้านชิ้นจะไม่ใหญ่เท่าไร ย่างมาพอใช้ ถ้าเทียบกับที่ญี่ปุ่นจะย่างมาชนิดที่ก้างปลากรอบเคี้ยวได้เลย และความสดของปลาที่ร้านยังไม่ค่อยมาก น่าจะfreezeไว้นานไปนิด คือไม่ถึงขนาดแย่แต่เฉยๆค่ะ

-Salmon ikura don 390.-
ข้าวด้านล่างน่าจะปรับปรุงหน่อยค่ะ เหมือนทานข้าวเปล่าเลย ข้าวญี่ปุ่นเกรดธรรมดามาก ส่วนปลาแซลมอนสดดีค่ะแต่หั่นบางไปนิด ทานแล้วไม่ค่อยติดใจ 
ส่วนikuraให้มาน้อยไปหน่อย

-หัวปลาแซลมอนย่าง 220.-
ใช้ได้ค่ะ ถึงแม้ด้านนอกจะย่างมาค่อนข้างเกรียม แต่ปลาก็สุกกำลังดีค่ะ รสชาติดี ค่อนข้างอร่อย อาจเพราะคนทานเยอะเลยไม่มีปัญหาเรื่องความสดค่ะ 

-หมูซีอิ้วกระทะร้อน Buta yakiniku 205.-
หมูชิ้นใหญ่ แต่เหนียวหน่อยๆ รสชาติค่อนข้างหวาน
จานนี้เฉยๆค่ะ

ส่วนอาหารอย่างอื่นค่อนข้างได้มาตราฐานค่ะ การบริการดี
ช่วงนี้บัตรcity bank ได้ลด10%ค่ะ